સાબરકાંઠા-અરવલ્લી જિલ્લાના દૂધ ઉત્પાદકોના હિતમાં ભાવ વધારા અંગે ફેર વિચારણા કરવા સાબરડેરી ખાતે ગુરૂવારે ભારતીય કિસાન સંઘના આગેવાનો, હોદે્દારો, બંને જિલ્લાની દૂધ મંડળીઓના ચેરમેન-સેક્રેટરીઓ અને સાબરડેરી કસ્ટોડિયન કમિટીના કમિટી સભ્યો તેમજ નિયામક મંડળના પૂર્વ સદસ્યોની ઉપસ્થિતિમાં બેઠક મળી હતી. જે બેઠકમાં ચર્ચા-વિચારણાના અંતે દૂધ ઉત્પાદકોને ૬.૫૦ ટકાનો ભાવ વધારો ચૂકવવાનો નિર્ણય કર્યો હતો, જેને ઉપસ્થિત સહકારી આગેવાનોએ આવકારી કસ્ટોડિયન કમિટીના પ્રમુખનો આભાર વ્યકત કર્યો હતો. સાબરડેરી દ્વારા લેવાયેલા નિર્ણયને પગલે બંને જિલ્લાના દૂધ ઉત્પાદકોમાં ખુશીની લહેર છવાઇ છે.